CELEX: 62009CN0356
Language: sk
Date: 2009-09-04 00:00:00
Title: Vec C-356/09: Návrh na začatie prejudiciálneho konania, ktorý podal Oberster Gerichtshof (Rakúsko) 4. septembra 2009 — Pensionsversicherungsanstalt/Dr. Christine Kleist

21.11.2009   
            
            
               SK
            
            
               Úradný vestník Európskej únie
            
            
               C 282/29
            
         Návrh na začatie prejudiciálneho konania, ktorý podal Oberster Gerichtshof (Rakúsko) 4. septembra 2009 — Pensionsversicherungsanstalt/Dr. Christine Kleist
   (Vec C-356/09)
   2009/C 282/49
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Pensionsversicherungsanstalt
   
      Žalovaná: Dr. Christine Kleist
   
      Prejudiciálne otázky
   
   
               1.
            
            
               Má sa článok 3 ods. 1 písm. c) smernice Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky (1), zmenenej a doplnenej smernicou 2002/73/ES, vykladať v tom zmysle, že mu v rámci systému pracovného práva, ktoré sa pri všeobecnej ochrane pracovníka pred výpoveďou opiera o sociálnu (finančnú) odkázanosť na pracovné miesto, odporuje ustanovenie kolektívnej zmluvy, ktoré priznáva osobitnú ochranu pred výpoveďou, ktorá ide nad rámec zákonnej všeobecnej ochrany pred výpoveďou, len do toho okamihu, keď sa bežne poskytuje sociálne (finančné) zabezpečenie formou vyplácania starobného dôchodku, pokiaľ mužom a ženám vzniká nárok na tento starobný dôchodok v rôznych okamihoch?
            
         
               2.
            
            
               V rámci uvedeného systému pracovného práva, odporuje článku 3 ods. 1 písm. c) smernice 76/207/EHS, zmenenej a doplnenej smernicou 2002/73/ES, rozhodnutie verejného zamestnávateľa, ktorým sa dáva zamestnankyni výpoveď pár mesiacov po tom, ako začala dostávať starobný dôchodok, aby sa zamestnali noví pracovníci nachádzajúci sa na pracovnom trhu?
            
         
      (1)  Ú. v. ES L 39, s. 40; Mim. vyd. 05/001, s. 187.